b'\n_START_ARTICLE_\nKatarina iz Genove\n_START_SECTION_\n\xc5\xbdivljenje\n_START_PARAGRAPH_\nKatarina je izvirala iz ugledne genovske dru\xc5\xbeine Fieschi. \xc5\xa0e zelo mlada se je poro\xc4\x8dila z Giulianom Adornom. Po desetletju razko\xc5\xa1nega posvetnega \xc5\xbeivljenja brez otrok se je Katarina spreobrnila in se posvetila strogemu asketskemu \xc5\xbeivljenju ter skrbi za bolne in uboge. Njeno \xc5\xbeivljenje je bilo odtlej zaznamovano z mnogimi misti\xc4\x8dnimi darovi._NEWLINE_Beatificirana je bila 6. aprila 1675, kanonizirana pa 23. aprila 1737._NEWLINE_Katoli\xc5\xa1ka Cerkev se je v liturgiji spominja 15. septembra.\n_START_SECTION_\nDelo\n_START_PARAGRAPH_\nNjena dela so iz\xc5\xa1la posthumno po temeljiti redakciji njenega spovednika. Njeno najznamenitej\xc5\xa1e in najizvirnej\xc5\xa1e delo je Traktat o vicah (Trattato del Purgatorio). V njem govori o o\xc4\x8di\xc5\xa1\xc4\x8dujo\xc4\x8dem delovanju Bo\xc5\xbeje ljubezni. Du\xc5\xa1e v vicah naj bi hkrati ob\xc4\x8dutile o\xc4\x8di\xc5\xa1\xc4\x8dujo\xc4\x8do bole\xc4\x8dino in razsvetljujo\xc4\x8do radost. Njena spekulacija o vicah je \xc5\xa1e dandanes merodajna za nauk katoli\xc5\xa1ke Cerkve.'